หลิน ฟ่ง

"หลิน ฟ่ง" (จีน: 林鳳; พินอิน:Lan fung; อังกฤษ;Patricia Lam) มีชื่อภาษาอังกฤษว่า "แพทริเซีย แลม" เป็นอดีตนักแสดงหญิงภาพยนตร์จีนภาษากวางตุ้ง ที่ได้รับความนิยมมากที่สุด ของทางค่ายหนัง "ชอว์บราเดอร์" (Shaw Brothers)ในช่วงปลายยุค 50-กลางยุค 60 โดยเธอมีชื่อเสียงและได้รับความนิยมอย่างสูงเฉพาะใน "ฮ่องกง" และยังเป็นนักแสดงหญิงทางสายภาพยนตร์จีนกวางตุ้ง (จอเงิน) เพียงคนเดียวในหน้าประวัติศาสตร์วงการบันเทิงฮ่องกง ที่ได้รับรางวัลนักแสดงยอดนิยม 9 ปีซ้อนติดต่อกันในช่วงปีพ.ศ. 2501 จนถึง ปีพ.ศ. 2509 (ค.ศ. 1958-1966) อีกทั้งเธอยังได้รับฉายาว่า "นาตาลี วูด แห่งฮ่องกง" (Natalie Wood) อีกด้วย 
เธอเคยเป็นดาราเด็กเรื่องหนึ่งมาก่อน จนกระทั่งในปีพ.ศ. 2499 เธอได้เข้ารับการฝึกอบรมเป็นนักแสดงชั้นนำของภาพยนตร์จีนภาษากวางตุ้ง ของ ชอว์บราเดอร์ อย่างเต็มตัวและต่อมาได้กลายเป็นนักแสดงสาวดาวรุ่งในปีพ.ศ. 2500 เธอทั้งเต้นรำและร้องเพลงในภาพยนตร์ที่เธอเล่นเองอยู่หลายเรื่อง ทั้งเพลงและภาพยนตร์เหล่านั้นต่างได้รับความนิยมในฮ่องกงเป็นอย่างมาก จนเธอได้รับการขนานนามจากสื่อในฮ่องกงว่าเป็น "นางเอกเบอร์ 1 แห่งภาพยนตร์จีนภาษากวางตุ้ง" ซึ่งในเกาะฮ่องกงนั้นความดังของเธอ เคียงข้างกับ ดาราสาวชื่อดัง หลินไต้ ที่เป็นนางเอกเบอร์หนึ่งแห่งโลกภาพยนตร์จีนภาษาจีนกลาง 
ถึงแม้ในฮ่องกงความนิยมในตัวของ หลินฟ่ง จะมีมากมาย แต่ทว่า...ชื่อเสียงของหลินฟ่ง นั้นกลับไม่ได้รับความนิยมในระดับนานาชาติ เลย สาเหตุเพราะในยุคนั้นตลาดหนังในทวีปเอเชีย ภาพยนตร์จีนภาษากวางตุ้ง จะไม่ได้รับความนิยมเท่า ภาพยนตร์จีนภาษาจีนกลาง นั้นเอง
ช่วงเวลาประมาณ 10 ปี ที่เธอโลดแล่นในวงการและมีชื่อเสียงโด่งดัง เธอมีผลงานภาพยนตร์ทั้งภาษากวางตุ้งและจีนกลาง มากกว่า 100 เรื่อง แต่ส่วนใหญ่ภาพยนตร์ของเธอที่ได้รับความนิยมนั้นจะเป็นภาพยนตร์ภาษากวางตุ้ง ทั้งหมด หลังจากปีพ.ศ. 2509 เธอได้ถอนตัวออกจากวงการบันเทิงอย่างเต็มตัวเพื่อไปแต่งงานกับเศรษฐีนอกวงการต่อมาทั้งคู่ได้มีบุตรชายด้วยกันหนึ่งคน หลังจากแต่งงานได้ 9 ปี เมื่อวันที่ 28 สิงหาคม พ.ศ. 2519 ได้พบว่าเธอนอนเสียชีวิตที่ห้องพักของเธอจากการกินยานอนหลับเกินขนาด.
ปริศนาการเสียชีวิต.
หลังการเสียชีวิตของเธอ ได้มีการสรุปว่า เธอตั้งใจกินยาเกินขนาดฆ่าตัวตายเพราะผิดหวังในความรัก เพราะก่อนหน้านั้นเคยมีข่าวลือว่า เธอมีปัญหาครอบครัวกับสามี มาก่อน แต่
ช่วงที่เธอเสียชีวิตในตอนนั้นเป็นที่พูดถึงกันอย่างมากใน ฮ่องกง สาเหตุเพราะเธอไม่ได้เขียนจดหมายลาตายทิ้งไว้แต่อย่างใด ทำให้หลายคนไม่เชื่อว่าเธอจะฆ่าตัวตาย
แต่ก็มีข่าวลือว่า เธอเพิ่งไปทำศัลยกรรมมา และเกิดความเครียด จากแผลผ่าตัดหลังทำศัลยกรรมพลาสติกที่ไม่เรียบร้อยและเกิดเป็นรอยแผลเป็นขึ้นมา ด้วยความที่เธอเป็นคนรักสวยรักงามเลยทำให้เธอคิดสั้น แต่มีบางคนตั้งสันนิษฐานว่า จริงๆ แล้วตัวเธอเองคงไม่ได้ตั้งใจฆ่าตัวตาย แต่มันเป็นอุบัติเหตุจากการทานยาผิดมากกว่า ด้วยความรู้เท่าไม่ถึงการณ์ จากการที่เธอทานยานอนหลับไปพร้อม ๆ กับทานยาลดความอ้วนและยาแก้ปวด เมื่อทานยาทั้งสามชนิดเข้าไปพร้อมกัน มันจึงส่งผลต่อระบบการทำงานของหัวใจ ซึ่งส่งผลทำให้เธอเสียชีวิต 
หลังการเสียชีวิตได้มีการเปิดเผยข้อมูลบัญชีทรัพย์สินที่เหลืออยู่ของเธอ พบว่าเธอมีชีวิตที่หรูหราสุขสบายโดยเธอเองเป็นเจ้าของบ้านถึง 3 หลังด้วยกันพร้อมรถยนต์สองคันและยังมีเงินสดอยู่ในธนาคารถึง 3 ล้านเหรียญ
ข่าวลือ.
เมื่อปีพ.ศ. 2528 หลังการตายของดาราสาวชื่อดัง องเหม่ยหลิง ก็มีข่าวลือไปทั่วเกาะฮ่องกงว่า แท้ที่จริงแล้ว องเหม่ยหลิงคือลูกสาวนอกสมรสของดาราสาวผู้ล่วงลับ "หลินฟ่ง" ด้วยสื่อพยายามนำ 2 คนนี้มาเปรียบเทียบกัน และด้วยหน้าตาบุคลิกลักษณะ น้ำเสียง และฝีมือการแสดง เรียกได้ว่าทอดแบบพิมพ์เดียวกันมาเลย แถมในอดีตเคยมีข่าวลือว่า หลินฟ่งเคยแอบมีลูกสาว ลับ ๆ คนหนึ่งในสมัยที่เพิ่งเข้าวงการใหม่ ๆ แต่ให้คนอื่นเลี้ยงแทน แถมเด็กคนนั้นเกิดปีเดียวกับ ดาราสาว องเหม่ยหลิง อีกด้วย ทำให้มีผู้คนมากมายเชื่อว่าข่าวลือเรื่องนี้เป็นความจริง
แต่ต่อมา...แม่ที่รับรู้กันโดยทั่วไปว่าเป็นแม่ขององเหม่ยหลิง ได้ออกมาปฏิเสธข่าวลือดังกล่าวว่า ไม่เป็นความจริงตามที่ลือกันและไม่พอใจเป็นอย่างมากที่สื่อร่ำลือกันเช่นนั้น 
ผลงาน.
<templatestyles src="Col-begin/styles.css"/>